JUMAL KÕNELEB
Tere! Hea meel on kohtuda ja koos Joy'ga sind julgustada!
Jumala Sõna julgustab alati.
Kui üldse keegi tahab meid alati julgustada,
siis see on Issand ise.
Olime mõni nädal tagasi otse-eetris eestpalvesaates Joy'ga.
Seal oli ka Jani ja Pia Pellikka.
See oli me esimene palvesaade, mistõttu oli see päris põnev.
Meid puudutas väga palvete hulk.
Vähem kui kahe tunni jooksul
saadeti Jumala poole ligi kakstuhat appihüüdu.
Saate alguses arutasime, kas meil on piisavalt,
millest rääkida, kui palvesoove ei tulegi.
Neid tuli üle tuhande ja meid kõiki puudutas see hulk.
Nägime, mis vaevad on paljudel.
Sindki võib miski hetkel vaevata.
Õnneks tulid need palvesoovid, ning saime nende eest ka palvetada.
Jumala jaoks pole ükski teema liiga väike või liialt suur.
Jumal kuuleb kõiki meie palveid
ning hoolib nii suurtematest kui väiksematest asjadest.
Aga see mure puudutas meid väga.
Nii palju erinevaid raskusi.
Nii palju erinevaid haigusi,
vaeva, töötust, puudust, muret laste ja lastelaste pärast.
Imeline on, et täna kuulsime ühest palvevastusest.
Võib-olla keegi teist mäletab, et palusime saates otse
10-aastase tüdruku eest, kellel oli tulemas ajukasvaja lõikus.
Ja saime kuulda, et operatsioon läks suurepäraselt
ja vist järgmisel päeval ta juba mängis ning on taastumas.
Küll on veel midagi, mille pärast me jätkame palumist,
teeme seda kõik koos, palume tüdrukule täielikku tervenemist.
Ühendades sinu usk ja palved, siis imed sünnivad.
Jumal vastab ja õige inimese palve saadab tõesti palju korda. Aamen.
Järgmisel päeval peale saadet
oli palvete hulk meid puudutanud nii sügavalt,
et istusin Issandaga palves ja ohkasin Issanda poole:
Issand, mida me saame teha? Issand, aita meil Jan'iga aidata!
Issand ütles mulle nii: "Joy, sul on vaid su oma elu."
Ainus tõeline asi,
mida Jan'iga saame jagada, on meie oma elu teekond.
Olen täna õnnelik.
Mitte sellepärast, et mul on nii imeline abikaasa,
kuigi seda Jan on. - Aitäh!
Enne kui õppisin Issandat tundma, olin ma päris riiakas naine.
Vahel õiendan praegugi.
Aga olen muutunud Issanda abiga neis asjus.
Ta on aidanud meid abielus tõesti palju.
Ma pole õnnelik ka selle tõttu, et meil on palju raha.
Oleme ju elanud usu varal juba mitmeid aastaid
ja oleme ka selles asjas Issandast sõltuvad.
Toon näite.
Nüüd oli mu tütre ripsmetušš otsa saanud.
Ta polnud seda palunud
aga oli mõtelnud, et ripsmetušš on otsas.
Paar nädalat tagasi oli meie postkastis punane ümbrik,
millel olid toredad lillekleepsud ja Ida Cedercreuzi, me tütre nimi.
Ümbriku sees oli ripsmetušš.
Kuidas on võimalik,
et keegi tore inimene saadab meie tütrele uue ripsmetušši?
See on Jumala ime.
Ma pole ka terve heade geenide tõttu.
Enne usule tulekut kannatasin
mitme raske haiguse käes nagu astma ja hingamisteedehaigused,
raske pärilik kopsuhaigus ning erinevad allergiad.
Issand on mind neist tervendanud.
Seega põhjus, miks meil läheb hästi ja oleme õnnelikud,
on aspekt, et me tunneme Issandat.
See tõesti on peamine, mis meil on südamel selles saatesarjas.
Sellepärast oleme siin.
Meie elu muutis see täielikult, kui leidsime lähedase suhte Issandaga.
See pole religioon.
Ristiusus on tegu päris suhtega elava Jumalaga.
Enne kui Jeesus on sulle lähedane,
võid hüüda Jumala poole, paastuda, anuda Jumalat ja loota, et Ta kuuleks.
Aga kui mõistad, et Ta on sulle lähemal kui keegi teine.
Ta elab uuestisündinud kristlases.
Kui õppisime kuulama Tema häält ja tundma Teda isiklikult,
siis me leidsime selle allika, mis on tõelise, igavese elu läte.
Kogu õnne ja rõõmu allikas kõikides olukordades.
Selle kohta on väga liigutav lugu kirjakohas Martast ja Maarjast.
See leidub Luuka 10:38-42.
Jeesus oli ühel perel külas.
Piibel jutustab nii: "Keegi naine, Marta nimi, võttis ta vastu.
Ja sel naisel oli õde, keda hüüti Maarjaks.
Maarja istus maha Issanda jalgade juurde ja kuulas tema kõnet.
Marta aga oli ametis mitmesuguste toimetustega.
Ja ta tuli Jeesuse juurde ning ütles:
"Issand, kas sa ei hooli sellest,
et mu õde jättis mu üksinda toimetama?
Ütle talle nüüd, et ta tuleks mulle appi!"
Marta ei hoolinud, et Jeesus rääkis Maarjaga.
Ta katkestas neid küsimaks,
kas Jeesus ei hooli, et Maarja peaks teda aitama.
Aga mida Jeesus vastas?
Jeesus ei ütlenud, et Maarja peaks olema asjalik ja õde aitama.
Ta vastas: "Marta, Marta,
sa muretsed ja vaevad ennast paljude asjadega."
Jeesus ütleb veel nii: "..aga tarvis on vaid üht.
Maarja on ju valinud hea osa, mida ei võeta temalt ära."
Maarja keskendus Jeesusele.
Ainsale, kes on tähtsaim.
See on kõige olulisem minu ja Joy elus.
Suhe Jeesusega.
See on mulle tähtsam,
kui mu suhe Joy'ga või Joy'le tema suhe minuga.
See on esikohal ja ma tean, et see on mu lätteks õnnelikkusele.
See on mu tervise, vabaduse ja jõu allikas.
Ta on mulle kõik kõiges.
Kui leiad selle.
Olgu su probleemid, millised tahes.
Need hakkavad lahenema üksteise järel.
Seetõttu on Ta esimene meie elus.
See peaks olema esmatähtis ka sinu elus.
Sinu suhe Jeesusega.
Filiplastele 4:6 on imeline kirjakoht.
Jeesus ütleb siin nii: "Ärge muretsege ühtigi."
Õigemini kirjutab seda Paulus.
"Ärge muretsege ühtigi."
Teame kõik, et mured püüavad tulla igal hommikul.
Iga hommikul on erinevad raskused, mured ja väljakutsed.
Ometi ta ütleb:
"Ärge muretsege ühtigi, vaid teie vajadused saagu kõiges
Jumalale teatavaks tänuütlemisega palumises ja anumises."
Kui mured hommikuti tulevad, ja ka siis kui muresid pole,
räägin ja vestlen Issandaga, jagan päevaseid pingeid ja muresid.
Ma olen Temaga koos, palvetan.
Muidugi kuulan, mida Ta ütleb.
Filipi 4:7 jätkub: "Jumala rahu, mis on ülem kui kogu mõistmine,
hoiab teie südamed ja mõtted Kristuses Jeesuses."
Imeline, et Issandat tundma õppides,
õpime Temaga olema ja veetma Temaga koos aega,
seni, kuni Ta tuleb ja see imeline asi sünnib.
Jumala rahu, mis on ülem kui kogu mõistmine,
hoiab meie südamed ja mõtted Kristuses Jeesuses.
Kui oleme Temaga 5 või 15 minutit.
See ei pruugi siis juhtuda.
Me võime küll rääkida oma muredest, palvetada ja tõusta.
Aga kui viibime Tema juures kauem,
kuni see sünnib, et Jumala rahu, mis on ülem kui kogu mõistmine..
See saab imeliseks jõuallikaks.
Iga kord ja iga mure Temaga koos
saab vastuse ja otsekui kaob selles palvehetkes.
Tõesti, see Jumala rahu tuleb sellesse.
Kogu päev on teistsugune ning see tähendab ka palvevastuseid.
Kui mina otsisin Jumala ligiolu,
pidin algul minema oma tuppa ja panema ukse kinni.
Pidin otsima ning veetma aega, hetkeni, kuni ma leidsin Ta.
Seni, kuni tuli Jumala ligiolu ja rahu.
Imeline on seejuures,
et kui meie palveelu ongi vaid Jumala poole hüüdmine.
Ilma vastuvõtmiseta pole ju tegemist suhtega.
Kui ma sulle, Joy, räägiksin iga päev ainult omi asju
ja lahkuksin sellejärgselt, siis see poleks ju tore.
Jumal tahab olla meiega lähedases osaduses.
Jumal tahab sinule rääkida.
Jumal tahab, et sinagi kuuled Tema häält.
Selle jaoks on Püha Vaim tulnud.
Jeesuse sündides öeldi,
et üks Tema nimedest on Immaanuel: Jumal meiega
Igaüks meist sooviks, et Jeesus oleks meiega igal päeval.
Seda Ta ongi.
Jeesus ütles, et Ta saadab Püha Vaimu olema meiega.
Püha Vaim on Jumal ja seda samaväärselt kui Jeesus ja Isa.
Ta on nüüd Immaanuel, kes on meie kõigiga.
Ta ei ole kaugel ega vaiki.
Ta ei ole mingi imelik vaimolend.
Ta on isik, kes elab meie sees.
Ta tahab saada elavaks.
See aga nõuab vaikseks jäämist ja keskendumist kõige kiire keskel.
Parem on, et saame ühenduse
ja leiame vastuse juba siis, ilma et peaks kuude kaupa
hüüdma Jumala poole, teadmata, kas Ta üldse sind kuuleb.
Selle saate nimi on "Jumal kõneleb".
Mitte selle pärast, et iga kord,
kui Jan ja Joy suu avavad, siis alati räägib Jumal. Ei.
Saate nimi on "Jumal kõneleb", sest Jan ja Joy tahavad öelda,
et Jumal on kõnelev Jumal ning Ta tõesti räägib - Sõna kaudu.
Kõige enam just Piibli kaudu, aga ka otse meie südames.
Püha Vaimu kaudu.
Mõtle, kui õpid tundma rääkivat Jumalat!
Saad olla lähedases suhtes
kõige targema, tugevama, suurema ja imelisemaga.
Ta on armastus, valgus, rõõm, Rahuvürst, nõuandja,
kes on loonud maailmakõiksuse.
Saad olla lähedases suhtes Temaga ja hakkad kuulma, kui Ta räägib.
Kas on olemas midagi suuremat?
See nädal kohtasin noort, kes tahtis just seda.
Ta tahtis leida lähedasemat suhet Issandaga.
Ta oli kogenud raskeid asju ja tuli minuga kohtuma.
Vestlesime ja harjutasime seda.
Täiesti konkreetselt.
Ma ei jutlustanud lihtsalt Issandaga lähedase suhte leidmise vajalikkusest.
Võtsime aega selleks ja ta harjutas Jumala hääle kuulamist.
Ta ka kuulis.
Kui ta kuulis esimesed sõnad, mida Jumal rääkis otse tema südames.
Selle järgi ta ütles: "Ma sain nüüd usklikuks!"
See ei tähendanud, et ta poleks enne olnud usklik.
Ta oli seda.
Ta oli uuestisündinud ja juba mitu aastat usklik.
Aga sel hetkel ta tundis, et nüüd ta mõistis, milles on asja mõte.
Mõistis, et Issand tahab olla tema Jumal.
Isiklik suhe Jumalaga.
Ei pea enam sõltuma lapsevanemate või kogudusevanema suhtest Jumalaga.
Mul on oma suhe Jumalaga.
See kuulub sulle. Selle jaoks Jeesus tuli maa peale.
Mitte vaid patte ära võtma ja andma sulle igavese elu,
vaid Ta tuli ja suri igaühe meie eest, kannatas ristisurma sinu ja minu eest,
et meil võiks olla lähedane suhe Jumalaga.
See on meie elu parim asi.
Olgu kontoseis mis tahes.
Olgu vahel tööl lastega ja muude inimestega raske,
aga kui on lähedane suhe Jumalaga, siis me kannatame kõik välja.
Meil on alati allikas, millest tuleb tervenemine ja julgustus.
See on Issand ise.
See on ka see, mida me nii soovime,
et igaüks leiaks, sest siis oleme kaitstud.
Oled kaitstud lähedases suhtes Jumalaga.
Jeesus ise ütleb Johannese 10:27 julgustuseks meile kõigile:
"Minu lambad kuulevad minu häält
ja mina tunnen neid ja nad järgnevad mulle."
Iga Kristuse jünger, igaüks, kes on Tema oma, on tema lammas.
Ja Jeesus ütleb: "minu lambad kuulevad minu häält."
Jeesus ei ütle, et nad võib-olla või mõnikord kuulevad või võiksid.
Nad kuulevad.
Jeesus jätkab veel ja ütleb: "ja mina tunnen neid."
See on nii imeline.
Selle kaudu, kui õpid kuulma Jumala häält
ja Ta saab sulle isiklikuks, õpid Teda alles tundma.
Kui Püha Vaim sai minu jaoks tõeliseks
ja hakkas Sõna selgitama, siis see sai elavaks.
Ükskõik, kas Vana või Uut Testamenti.
Loen seda kui täiesti uut raamatut.
Korraga see Sõna rääkis mulle.
Need polnud vaid huvitavad lood, see käis isiklikult minu kohta.
Jumal räägib Sõna kaudu.
Kui Püha Vaim saab sulle tõeliseks
ja sa kuuled Tema häält, siis sa õpid Teda tundma.
Milline rõõm see on!
Sa ei taha enam midagi muud, kui vaid teda järgida!
Kui paljud meist püüavad
enne teenida ja olla head kristlased, et pääseks Jumalale lähemale.
Aga seda pole vaja! Kõik on valmis!
Vahevaip on rebitud pooleks, sul on juurdepääs kõige pühamasse.
Igaüks võib leida selle lähedase suhte!
Jeesus on teinud selle juba, et meil võiks olla see imeline suhe.
Sellest saab kõik alguse.
Kui see on paigas,
ei taha me muud, kui anda Talle kogu oma elu.
Teiseks, kui istusin Issandaga ja palvetasin teie kõigi eest..
Palusin, et Issand aitaks mul aidata neid inimesi.
Issand näitas mulle pildi.
Ta tuli mulle vastu ja andis mulle sinised töötunked.
Elektrikutunked, mille taskud olid erinevaid tööriistu täis.
Ma imestasin, miks Issand annab mulle sellised tunked.
Issand ütles: "Joy, teen sinust telekaparandaja."
Mõistsin hetkega, mida Ta sellega mõtles.
Me oleme keset Helsingi linna.
Siin kõrval on Pasila linnaosa, kus ka meie kool asub.
Näeme oma Pasila koolist tohutu kõrget teletorni.
Sellest Pasila teletornist levib kogu aeg erinevaid telesaateid.
Üle kogu Soome.
Tehakse saateid ja saadetakse sealt telekeskusest 24/7 laiali.
Meil kõigil on kodus oma teler.
Vastuvõtja. Kui minu telekas
ei ole sisselülitatud, siis ma ei näe neid saateid,
kuigi Pasilast saadetakse neid kogu aeg.
Kui meie antenn on kuidagi kõver või paigast.
Nüüd pole vaja enam antenne.
Nüüd on digiboksid.
Aga kui kanal on kuidagi valesti seadistatud,
siis ma ei näe neid saateid, kuigi neid kogu aeg edastatakse.
Jumala riik toimib just sel moel.
Jumala headuse ja armastuse saade on eetris kogu aeg, ööpäevaringselt.
See on meie elude peal.
Nagu Jan ütles
on Jeesus murdnud takistuse meie ja Jumala vahelt.
Taevas on avatud, aga kas ka minu vastuvõtja töötab?
Kui see on kuidagi viltu.
Ma ei oska, tea või pole kuulnud, et Ta on nii hea.
Kui ei oska võtta neid asju vastu, kuigi Jumal saadab neid kogu aeg.
Siis ma ei saagi neid kätte.
Meiegi eludes on see olnud nii.
Eksisteerib palju valesid arusaamu Jumalast.
Kui Jumal saab meile lähedaseks
ja õpime kuulama Tema häält, siis muudab see meie pilti Jumalast.
Korraga avanevad needki asjad.
Korraga on lihtne vastu võtta, sest Püha Vaim kirgastab Kristust.
Kristuses pole ju midagi peale hea.
Tahan lugeda veel ühe kirjakoha Jumala hääle kuulmise kohta.
See on nii liigutav.
Prohvet Eelija oli peidus mäel, põgenes ja otsis Jumalat seal.
1. Kuningate 19:11-13.
Issand ütles: "Mine välja ja seisa mäe peal Issanda ees!"
"Ja vaata, Issand läks mööda,
ja tugev ning võimas tuul, mis lõhestas mägesid
ja purustas kaljusid, käis Issanda ees.
Aga Issandat ei olnud tuules.
Ja tuule järel tuli maavärisemine, aga Issandat ei olnud maavärisemises.
Ja maavärisemise järel tuli tuli, aga Issandat ei olnud tules.
Ja tule järel tuli vaikne, tasane sahin.
Kui Eelija seda kuulis,
siis ta kattis oma näo kuuega ja läks välja ning seisis koopasuus.
Ja vaata, temale kostis üks hääl, kes küsis:
"Mis sa siin teed, Eelija?"
Issand räägib meiega päris vaikselt meie oma mõtete kaudu.
Ta kasutab su oma sisemust, sest Ta elab sinu sees.
Mõtlesin, et võiksime seda nüüd ka harjutada.
Kui harjutame Jumala hääle kuulamist,
siis see ei ole mingi füüsiliste kõrvadega kuuldav hääl.
Jumal kasutab meie omi mõtteid, sest Ta elab meie sees.
Nagu Joy ütles, võib meie vastuvõtja olla veidi nihkes,
aga täna tahame sind julgustada.
Jeesus ütles, et kõik Tema lambad kuulevad Tema häält.
Nii ka sina.
See on lihtne nagu lapsemäng.
Pead vaid silmad sulgema ja minema oma palvekambrisse.
Sule silmad.
Pole vaja muud, kui uskuda, et Jeesus on seal sinu kõrval.
Ta tahab rääkida just sinuga.
Ütlen veel seda,
et Jumal räägib alati seda, mida me vajame kuulda.
Mitte alati seda, mida meie tahame.
Minagi omal ajal "kuulsin": "Jan, sa võidad loteriil!"
See ei käi siiski nii.
Jumal räägib just seda, mida vaja.
Tema jutt on alati kooskõlas Tema Sõnaga.
Nüüd võid jääda vaikseks, panna oma silmad kinni ja mõtle,
et Jeesus on su kõrval ja ta räägib sulle just nüüd.
Sa võid seda ise harjutada, aga mulle tuli see julgustav sõna:
Issand ütleb sulle: "See on kõige tähtsam."
Issandale ei ole midagi tähtsam, kui pääseda sulle lähedale.
Ta teab kõike su häda, kannatusi, muresid ja tulevikku,
aga võti on Temas eneses.
"Kui sa leiad minu", ütleb Issand,
"siis sa leiad kõik vastused, leiad turvatunde ja kõik, mida vajad."
"Kes minu peal loodab," ütleb Piibel, "ei jää häbisse."
Aamen. Tänu, Issand, et Sa puudutad iga vaatajat!
Tänu, Püha Vaim, et Sa ilmud igale vaatajale ja räägid!
Tänu, Issand, et oled rääkiv Jumal
ning Sa räägid igas südames, kes seda vaid januneb ja igatseb.
Anna selleks usuvaimu!
Püha vaim, kinnita ja kirgasta Jeesust iga vaataja elus!
Jeesuse nimel, aamen.
Jumal on andnud meile nii palju. Igaüks meist võib ka anda.
Andmine on sageli toredam kui võtmine.
TV7 teeb suurepärast tööd.
Kui soovid, võid seda täna toetada.
Helistades annetusnumbril 900 1777 toetad Eesti kanali tööd 7 euroga.
Võid teha ka ülekande ekraanile tulevatele TV7 kontonumbritele.
Ole õnnistatud nii andes, kui muidu. Jeesuse nimel, aamen.
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin